Sagittarius

## Személyiség

> *Békeszerető, tisztességtudó, intuitív, jóakaratú, derűs, gyorsan haragvó, gyorsan békülő, nyílt, független, szabadságszerető, vállalkozó kedvű, széles látókörű, kettős természetű, túlhajszolt, heves, féltékeny.*
>
>

A **lelkesedés** hajtja. Döntéseit emelkedett hangulati érzés kíséri. Belső, magasabb énnek, **magasabb követelménynek** akar megfelelni, ami táplálkozhat vallásos ihletből vagy elvi meggyőződésből. A **rendkívüli** érdekli. Mindig túllát azon, ami van, a hétköznapin, mert azt nézi, aminek lennie kell, vagy lennie kellene. Ha célja, vágya megvalósíthatónak látszik, mindent ki tud hozni magából. Nem szereti, ha gyámkodnak fölötte, egyéniségének, személyiségének megfelelően szűkebb vagy tágabb, de **szabad mozgástérre** van szüksége. Ha bizalmatlanságot érez maga iránt vagy becsapják, akkor **toporzékol**, vagy **belebetegszik**. Erősen tud dacolni, ha küzdőtérre kényszerítik. A nagyon alacsony színvonalú vagy erkölcsileg kisiklott Nyilasnál ezek a tulajdonságok **szélhámosságba** vagy **hamis pátoszba**, üres pózolásba csúsznak át.

Az **optimizmusa** szinte elnyűhetetlen. És ez szerencséje is, sok bajon, nehézségen átsegíti. A problémákat, ahol lehet, **békés úton** rendezi el. A **hódítási** és a **kalandvágy** szintén jellemző tulajdonsága. Mindenben a nagyság utáni vágy fejeződik ki. Nehezen viseli a köznapok szürkeségét, ahol megtörik a **lendület**, ahol nincs szükség lelkesedésre. A taposómalom hamar felőrli erejét, a szabad vállalkozás viszont, aminek tétje van, megsokszorozza

## Eredet

A **Nyilas** (♐) csillagképet már **Mezopotámiában** is nyilazó emberként képzelték el. A babilóniaiak **Nergal** istenként tisztelték, s általában kentaurhoz hasonló lényként, szárnyakkal, két -egy emberi és egy párduc- fejjel, valamint egy a sima lófarka felett kiemelkedő skorpiófarokkal ábrázolták. A sumér neve **Pabilsag**, mely két elemből tevődött össze. A **Pabil** jelentése *"idősebb férfiúi rokon"*, míg a **Sag** *"vezető, feljebbvaló"* értelemmel bírt. Feltehetően ide vezethető vissza későbbi latin megnevezése, a **Sagittarius**.

A görög mitológiában a **kentaurok** közül, akiket vadnak és kegyetlennek tartottak, **Kheirón** volt az egyetlen bölcs és nagylelkű tanítómester: tanítványait, többek között **Akhilleusz**t, az orvoslás, az íj, a parittya és a lant művészetére oktatta. Kheirón halhatatlan volt, egy napon azonban **Héraklész** véletlenül megsebesítette mérgezett nyilával, és Kheirónnak rettenetes szenvedéseket kellett emiatt eltűrnie. Mivel fájdalmai nagyon erősek voltak, Kheirón önként lemondott halhatatlanságáról. **Zeusz** hagyta őt meghalni és halála után az égboltra helyezte csillagkép formájában.

## Csillagképe

A **Nyilas** az égi egyenlítő alatti csillagkép. Északi határa -11,5°-on, déli határa -45°-on húzódik. A Nap látszólagos égi útja során az északi részen halad át: **december 18**-án lép a konstelláció területére, és **január 20**-án hagyja el.

A Nyilas csillagkép a déli horizont fölött 10-25°-os magasságban, a Tejút legfényesebb részén helyezkedik el, tekintettel arra, hogy itt van galaxisunk középpontja. Emiatt már kézi látcsővel is fényes felhők, halmazok figyelhetők meg a területen. Fényes csillagainak jellegzetes csoportosulása miatt az amatőrök *„égi teáskannának”* is nevezik.

### Szomszédos csillagképek

* Sas 🦅
* Pajzs 🛡️
* Kígyó 🐍
* Kígyótartó ⛎
* Skorpió ♏
* Déli Korona 👑
* Távcső 🔭
* Hindu 🕉️
* Mikroszkóp 🔬
* Bak ♑

### Csillagok a Nyilas csillagképben

* α Sagittarii – *Rukbat*: 3,96 magnitúdójú, kékesfehér csillag.
* β Sgr – *Arkab*: negyedrendű csillagokból álló látszólagos kettős, a β1 Sgr azonban valódi kettős, kis távcsővel a 7m-s kísérő már megfigyelhető.
* ε Sgr – *Kaus Australis*: a csillagkép legfényesebb tagja, a fényrendje 1,79 magnitúdó. Kettős, a kísérője 32 szögmásodpercre van tőle és tizennegyed fényrendű.
* W Sgr: cefeida típusú változócsillag, hét és fél naponta 3-3,5m között ingadozik a fényessége.
* X Sgr: cefeida, a fényessége hét naponként 4,3-4,9 magnitúdó között változik.
* QPM-241: Wolf–Rayetcsillag

## Képességek

A tűz elemének jegyeként jól bírja a hőt, és képes kezelni a kisebb lángokat. Hirtelen lobbanást tud előidézni, amivel általában a hagyományos nyílvesszők végét szokta meggyújtani, vagy már eleve tomboló energiából formázza meg a lövedéket, ahogy az íjat is. Nem kifejezetten preferálja sem a hagyományos, sem a mágikus íjászatot, mindig azt veszi igénybe, amely az adott helyzetben megfelelőbb.

Nem rendelkezik teljes ellenállással a tűzzel szemben, de a saját lángjai nem képesek ártani neki. Nem csak egyfajta fényt/lángot tud előidézni, képes különböző színezetű sugarakat/szikrákat is megteremteni. Ezeknek mind-mind más hatása van:

* A narancs lángok nem rendelkeznek semmilyen különleges mágikus tulajdonsággal, ezek megfelelnek a hétköznapi életben tapasztalt tüzekhez.
* A vörös láng az, amely a legerősebben ég, és a legnagyobb pusztításra képes.
* A kék láng elszívja az energiákat a környezetéből, legyengítve vagy lelassítva mindent, ami vele kontaktusba kerül.
* A zöld láng feltölti energiával a környezetét, megerősítve vagy felgyorsítva mindent, ami vele kontaktusba kerül.
* A lila láng hallucinogén hatást kelt a környezetében, illetve akármilyen élőlényben, amellyel kontaktusba kerül.
* A sárga láng a gyorsaságáról nevezetes. A leggyengébb erősségben, de a legfürgébb sebességben.
* A fekete láng azonnali halált okoz annak, akivel kontaktusba lép.
* A fehér láng azonnali kábulást okoz annak, akivel kontaktusba lép.

## Érdekességek

* Eleme: Tűz 🔥
* Szín: kárminvörös és világoskék
* Drágakő: zafír és türkiz ékszerek a harmonikus kiegészítői öltözékének
* Szerencsenap: csütörtök
* Szerencseszám: 6 és 3
* Virág: liliom, százszorszép, begónia, szegfű
* Uralkodó bolygó: Jupiter
* Vonzza: Kos, Oroszlán, Ikrek

**Csillagszellemek**
Zodiákus
♈ ♉ ♊ ♋ ♌ ♍ ♎ ♏ **<♐>** ♑ ♒ ♓

Egyéb

⛎ ☸️